# data[].attributes.headline
Ολοκληρώνοντας το συ

# data[].attributes.body
Ολοκληρώνοντας το συγκεκριμένο Εργαστήριο Δεξιοτήτων, θελήσαμε να επηρεάσουμε και άλλους ώστε να οδηγούν με ασφάλεια σύμφωνα με τον Κ.Ο.Κ. Σκεφτήκαμε, έτσι, να δημιουργήσουμε τις δικές μας ξεχωριστές πινακίδες κινδύνου χρησιμοποιώντας γλωσσοπίεστρα, τα οποία χρωματίσαμε κόκκινα. Οι ιδέες ήταν πολλές για το μήνυμα που θα μπορούσε να προβάλλει κάθε πινακίδα. Αφού τις καταγράψαμε, καθένας μας επέλεξε αυτό που ήθελε να αποτυπώσει ζωγραφικά στο κίτρινο χαρτί του εσωτερικού της, το οποίο κατόπιν πλαστικοποιήθηκε. Πλαστικοποιήθηκε, επίσης, και το γραμμένο στον υπολογιστή μήνυμα που αντιστοιχούσε σε κάθε πινακίδα. Τέλος, δέσαμε μια βεντούζα σε καθεμία, ώστε να μπορεί να στερεωθεί στο τζάμι του αυτοκινήτου και να είναι ορατή από όλους!

# data[].attributes.headline
Πεζοί και οδηγοί, στο δρόμο ΠΡΟΣΟΧΗ!

# data[].attributes.subject
Πεζοί και οδηγοί, στο δρόμο ΠΡΟΣΟΧΗ!

# data[].attributes.body
Ένα εικαστικό έργο δημιούργησαν τα μικρά χεράκια συνθέτοντας μια εικόνα με δρόμους, πεζοδρόμια, πλατείες, πεζούς, οχήματα και σήματα, όπου όλα λειτουργούν σύμφωνα με τους κανόνες του Κ.Ο.Κ.  « Πεζοί και οδηγοί, στο δρόμο ΠΡΟΣΟΧΗ!» ήταν το μήνυμα που θέλησαν να το συνοδεύει!

# data[].attributes.headline
Τα σήματα του Κ.Ο.Κ. γίνονται... βιβλίο!

# data[].attributes.subject
Τα σήματα του Κ.Ο.Κ. γίνονται... βιβλίο!

# data[].attributes.body
Η ιδέα να δημιουργήσουμε ένα  βιβλίο-οδηγό για τα σήματα του Κ.Ο.Κ. έγινε ομόφωνα αποδεκτή! Κάθε παιδί -σε συνεργασία με το γονιό του- ανέλαβε να αποτυπώσει σε μια σελίδα, με όποιο τρόπο ήθελε (ζωγραφική, κολλάζ…), ένα συγκεκριμένο σήμα και να «σκαρώσει» ένα τετράστιχο που να περιγράφει τη σημασία του. Όταν ολοκληρώθηκαν οι εργασίες παρουσιάστηκαν στην τάξη.  Στη συνέχεια, με τη βοήθεια της τεχνολογίας, το συγκεντρωμένο υλικό ψηφιοποιήθηκε και έγινε ηλεκτρονικό βιβλίο, το οποίο μπορείτε να δείτε και να ξεφυλλίσετε εδώ.

# data[].attributes.headline
Ενημέρωση γονέων για ζητήματα οδικής ασφάλειας από την κ. Μάρθα Κίτσιου, Διοικήτρια του Τμήματος Τροχαίας Χανίων

# data[].attributes.subject
Ενημέρωση γονέων για ζητήματα οδικής ασφάλειας από την κ. Μάρθα Κίτσιου, Διοικήτρια του Τμήματος Τροχαίας Χανίων

# data[].attributes.body
Προκειμένου να ευαισθητοποιήσουμε και τους γονείς στο σοβαρό θέμα της πρόληψης των τροχαίων ατυχημάτων, την Τετάρτη 29 Μαρτίου 2023, στις 18:00, πραγματοποιήθηκε στο χώρο μας ενημέρωσή τους σε ζητήματα οδικής ασφάλειας από την κ. Μάρθα Κίτσιου, Διοικήτρια του Τμήματος Τροχαίας Χανίων. Τη συγκεκριμένη δράση διοργάνωσε το σχολείο μας σε συνεργασία με όμορα Νηπιαγωγεία: 2ο Αγροκηπίου, Νεροκούρου, 1ο & 2ο Τσικαλαριών και 1ο & 2ο Χρυσοπηγής.
Η κυρία Κίτσιου, προβάλλοντας σύντομα βίντεο, προκάλεσε το ενδιαφέρον του κοινού, ενώ παρουσίασε βασικά θέματα οδικής ασφάλειας, στατιστικά στοιχεία για τα τροχαία ατυχήματα στο νομό μας, κύριες αιτίες που τα προκαλούν και τρόπους πρόληψής τους. Ιδιαίτερη αναφορά έγινε στη χρήση του κράνους, της ζώνης ασφαλείας, αλλά και του ειδικού καθίσματος στο αυτοκίνητο, απαραίτητου για τη μετακίνηση των παιδιών. Ακολούθησε συζήτηση, κατά την οποία κατατέθηκαν σκέψεις, προτάσεις, προβλήματα και αναζητήθηκαν λύσεις.

# data[].attributes.headline
Στοπ στο κόκκινο, στο πράσινο προχώρα!

# data[].attributes.subject
Στοπ στο κόκκινο, στο πράσινο προχώρα!

# data[].attributes.body
Γνωρίσαμε το ρόλο των φαναριών στο δρόμο, τόσο εκείνων για τους πεζούς όσο και εκείνων για τα οχήματα. Έπειτα, τα παιδιά έγιναν τα ίδια «οδηγοί οχημάτων»! Καθένα τους ζωγράφισε και έκοψε το «τιμόνι» του και κρατώντας το γερά στα χέρια οδηγούσε το όχημά του έχοντας πάντα το νου του στο φανάρι.  Στο κόκκινο τα "οχήματα" σταματούσαν, στο πράσινο προχωρούσαν, στο πορτοκαλί επιβράδυναν!

# data[].attributes.headline
Αξιωματικοί του Τμήματος Τροχαίας Χανίων στο Νηπιαγωγείο μας

# data[].attributes.subject
Αξιωματικοί του Τμήματος Τροχαίας Χανίων στο Νηπιαγωγείο μας

# data[].attributes.body
Το Νηπιαγωγείο μας επισκέφθηκαν δύο αξιωματικοί του Τμήματος Τροχαίας Χανίων προκειμένου να μιλήσουν στα παιδιά για ζητήματα σωστής κυκλοφοριακής συμπεριφοράς ώστε να είναι και εκείνα, και οι άλλοι ασφαλείς στο δρόμο.

Δείτε στιγμιότυπα από την ημέρα εδώ.

# data[].attributes.attachment_link.title
ΕΠΙΣΚΕΨΗ ΤΡΟΧΑΙΑΣ ΣΤΟ ΝΗΠΙΑΓΩΓΕΙΟ

# data[].attributes.headline
Κυκλοφορώ με ασφάλεια με το ποδήλατό μου

# data[].attributes.subject
Κυκλοφορώ με ασφάλεια με το ποδήλατό μου

# data[].attributes.body
Η επίσκεψη στο Πάρκο Κυκλοφοριακής Αγωγής έδωσε αφορμή να κινητοποιήσουμε τα παιδιά στο θέμα της ασφαλούς κυκλοφορίας με το ποδήλατο, της τήρησης των κανόνων του Κ.Ο.Κ. και της προαγωγής κουλτούρας ποδηλάτη. Μίλησαν για τις δικές τους εμπειρίες με το ποδήλατο και παράλληλα διερευνήσαμε τις γνώσεις τους αναφορικά με τη σωστή του χρήση του και τον κατάλληλο εξοπλισμό που χρειάζεται ο ποδηλάτης. Διαβάζοντας το βιβλίο «Ο φίλος μου ο Ποδηλατάκιας» μάθαμε τι πρέπει να προσέχουμε όταν κάνουμε ποδήλατο, κυρίως, όμως, τι πρέπει να αποφεύγουμε για να μην κινδυνεύει η ζωή και η υγεία μας. Ο Ποδηλατάκιας, κεντρικός ήρωας του βιβλίου, βοήθησε τα παιδιά με απλό και διασκεδαστικό τρόπο, να κατανοήσουν τους βασικούς κανόνες της ασφαλούς και υπεύθυνης οδήγησης κατά τη διάρκεια της βόλτας τους με το ποδήλατο, συνειδητοποιώντας πως μόνο αν τους εφαρμόζουν θα μπορούν να περνούν καλά και να ευχαριστιούνται με ασφάλεια τη βόλτα τους. Λαβή για σχόλια και συζητήσεις έδωσε και σχετικό βίντεο που παρακολουθήσαμε. Τέλος, παρακινήθηκαν τα παιδιά να ζωγραφίσουν τον εαυτό τους ως ποδηλάτη που κυκλοφορεί με ασφάλεια.

# data[].attributes.headline
Απόκριες με τον Κ.Ο.Κ.

# data[].attributes.subject
Απόκριες με τον Κ.Ο.Κ.

# data[].attributes.body
Πόσο διασκεδάσαμε στο αποκριάτικο πάρτι μας παίζοντας με τα πλαστικοποιημένα σήματα του Κ.Ο.Κ.! Αναγνωρίζοντάς τα ένα ένα τα τοποθετούσαμε στο πάτωμα και έπειτα, μαζί με τη μουσική άρχισε και η δράση! Όσο ακουγόταν χορεύαμε γύρω τους, όταν σταματούσε, όμως, έπρεπε να εντοπίσουμε και να πατήσουμε επάνω ένα σήμα της κατηγορίας που κάθε φορά έλεγε η εντολή. Π.χ. ένα σήμα που δείχνει απαγόρευση, ή ένα σήμα που δείχνει υποχρέωση ή κίνδυνο ή δίνει πληροφορία.

# data[].attributes.headline
Σήματα του Κ.Ο.Κ.

# data[].attributes.subject
Σήματα του Κ.Ο.Κ.

# data[].attributes.body
Οι μικροί μαθητές μας παρακινήθηκαν να παρατηρήσουν τα σήματα οδικής κυκλοφορίας που συναντούν στο δρόμο. Παρουσιάζοντας στην τάξη πλαστικοποιημένες πινακίδες του Κ.Ο.Κ. αναγνώρισαν αρκετές από αυτές, ενώ παράλληλα λέγαμε τι σημαίνουν. Εξηγήσαμε την αναγκαιότητα της τοποθέτησής τους στο δρόμο για την ασφαλή και εύρυθμη κυκλοφορία πεζών και οχημάτων και έπειτα τις ταξινομήσαμε σε τέσσερις κατηγορίες ανάλογα αν δηλώνουν κίνδυνο, απαγόρευση, υποχρέωση ή αν δίνουν πληροφορία. Αφού παρακολουθήσαμε σχετικό βίντεο και ακούσαμε ένα χαρούμενο τραγούδι, τα παιδιά αποτύπωσαν σε φύλλο εργασίας, όσο πιο πιστά μπορούσαν, την πινακίδα που επέλεγαν, η οποία ταίριαζε σε καθένα από τα ζωγραφισμένα σχήματα που υπήρχαν στο χαρτί τους.

# data[].attributes.headline
Επίσκεψη στο Πάρκο Κυκλοφοριακής Αγωγής

# data[].attributes.subject
Επίσκεψη στο Πάρκο Κυκλοφοριακής Αγωγής

# data[].attributes.body
Η επίσκεψη στο Πάρκο Κυκλοφοριακής Αγωγής στο Καμπάνι Ακρωτηρίου αποδείχτηκε ξεχωριστή εμπειρία! Εκεί μας υποδέχτηκε ο κ. Κωνσταντίνος Τσιριντουλάκης, εκπαιδευτικός Φυσικής Αγωγής, ο οποίος μας μίλησε για τον Κώδικα Οδικής Κυκλοφορίας ξεναγώντας μας στο χώρο. Τέλος εφαρμόσαμε όσα μάθαμε οδηγώντας ποδήλατα στον ποδηλατόδρομο.

Δείτε πώς περάσαμε εδώ.

# data[].attributes.headline
Σωστή ή λάθος οδική συμπεριφορά;

# data[].attributes.subject
Σωστή ή λάθος οδική συμπεριφορά;

# data[].attributes.body
Παρακολουθήσαμε ένα animation σχετικό με την ασφαλή κυκλοφορία στο δρόμο. Βλέποντας το βίντεο ξανά, τα παιδιά χωρίστηκαν σε δύο ομάδες: η μπλε ομάδα παρατηρούσε την οδική συμπεριφορά του ενός μοτοσικλετιστή που ήταν σωστή, ενώ η κόκκινη ομάδα παρατηρούσε την οδική συμπεριφορά του δεύτερου μοτοσικλετιστή που οδηγούσε απρόσεκτα χωρίς να τηρεί τους κανόνες. Ακολούθησε καταγραφή των παρατηρήσεων των ομάδων και σύγκριση-σχολιασμός των δύο συμπεριφορών.

# data[].attributes.headline
Ατυχήματα στο δρόμο συμβαίνουν όταν...

# data[].attributes.subject
Ατυχήματα στο δρόμο συμβαίνουν όταν...

# data[].attributes.body
Εικόνες τροχαίων ατυχημάτων που παρουσιάσαμε στην ομάδα έδωσαν αφορμή να ξεκινήσει μεγάλη συζήτηση για τους λόγους που μπορεί να τα προκάλεσαν, με τα παιδιά να καταθέτουν και δικές τους προσωπικές εμπειρίες από περιστατικά που έχουν βιώσει. Προχωρήσαμε στην καταγραφή των απαντήσεων που έδωσαν για το πότε συμβαίνουν ατυχήματα στο δρόμο, οι οποίες αφορούσαν τόσο στη συμπεριφορά των οδηγών, όσο και των πεζών. Το εικονογραφημένο βιβλίο του Ιωάννη Στρατιδάκη «Τι μπελάς αυτός ο δρόμος… Να το λέει κι ο Τροχονόμος» -όπου σε έμμετρο λόγο με ευαισθησία, χιούμορ και ρεαλισμό παρουσιάζονται οι κυριότερες αιτίες πρόκλησης τροχαίων ατυχημάτων- έδωσε επιπλέον στοιχεία επικυρώνοντας τις καταγραφές μας.

# data[].attributes.headline
Οχήματα... ένα σωρό!

# data[].attributes.subject
Οχήματα... ένα σωρό!

# data[].attributes.body
Συζητώντας για τον τρόπο μετακίνησης των παιδιών από το σπίτι στο σχολείο αναφερθήκαμε στα μέσα μεταφοράς που χρησιμοποιούν, ενώ επεκταθήκαμε και σε άλλα μέσα που γνωρίζουν (ξηράς, θάλασσας, αέρα – παλαιά και σύγχρονα). Ακολούθησε η αναγνώριση και η ομαδοποίηση εικόνων τους στις αντίστοιχες κατηγορίες, αλλά και η ταξινόμησή τους με κριτήριο τον αριθμό των τροχών τους.  Τα παιδιά ζωγράφισαν τα οχήματα που έχουν χρησιμοποιήσει και κατέληξαν να φτιάξουν τα δικά τους αυτοκινητάκια με ρολά από χαρτί υγείας, τα οποία έπαιξαν στο χαλάκι κυκλοφοριακής αγωγής που υπάρχει στην τάξη.